INFORMACIJA

**Sporazum o suradnji između Republike Hrvatske (koju predstavljaju Zdravko Marić, potpredsjednik Vlade i ministar financija) i Europske komisije (koju predstavljaju Valdis Dombrovskis, izvršni potpredsjednik i Paolo Gentiloni, povjerenik za ekonomiju) za organizaciju informativne i komunikacijske kampanje o prelasku na euro u Republici Hrvatskoj**

Ovim sporazumom Republika Hrvatska i Europska komisija usuglašavaju se koordinirati svoje informativne i komunikacijske napore u Republici Hrvatskoj u okviru Sporazuma o suradnji kako bi se povećala informiranost javnosti unutar Republike Hrvatske o funkcioniranju Ekonomske i monetarne unije i valuti eura te doprinijeti jednostavnijem prelasku na euro.

Osnova za ovaj Sporazum o suradnji je Komunikacijska strategija za provedbu Nacionalnog plana zamjene hrvatske kune eurom koju je odobrilo Nacionalno vijeće za uvođenje eura kao nacionalne valute u Republici Hrvatskoj, na sjednici održanoj 2. prosinca 2021.

Europska komisija će temeljem ovog Sporazuma podržati niz aktivnosti koje će se provesti u okviru Komunikacijske strategije za provedbu Nacionalnog plana zamjene hrvatske kune eurom.

Stranke će zajednički identificirati aktivnosti koje će biti podržane, a koje mogu uključivati ​​jačanje ljudskih kapaciteta u komunikacijskoj domeni, ispitivanja javnog mnijenja, izradu promotivnog materijala i publikacija, konferencije i seminare, izložbe, medijske kampanje, aktivnosti odnosa s javnošću i druge korisne akcije. Tako odabrane aktivnosti mogu se sufinancirati putem sporazuma o bespovratnim sredstvima ili ih, ovisno o raspoloživosti proračunskih sredstava, provodi EK, ne dovodeći u pitanje prethodno donošenje Odluke o financiranju i povezanog programa rada.

Vlada Republike Hrvatske suglasna je koristiti sredstva koja osigurava Europska komisija za komunikacijske aktivnosti opisane u Komunikacijskoj strategiji za provedbu Nacionalnog plana prijelaza na euro u Hrvatskoj. Potpora Europske komisije putem ovog Sporazuma o bespovratnim sredstvima ili izravne provedbe aktivnosti ne smije prelaziti 50 % ukupnih rashoda utrošenih na provedbu Komunikacijske strategija za provedbu Nacionalnog plana zamjene hrvatske kune eurom.

Navedeni Sporazum o suradnji bit će potpisan na marginama Vijeća za ekonomske i financijske poslove (Vijeća ECOFIN), u Bruxelles, 07. prosinca 2021.